سبط جعفر زیدی

سبط جعفر زیدی ( 1957 - 2013 ) پاکستان کے نامور شاعر، معلم، ماہرتعلیم، سوز خوان اور سماجی کارکن تھے ۔

 ابتدای زندگی اور تعلیمی سفر 
سید سبط جعفر حسن زیدی المعروف استاد سبط جعفر زیدی 7 مارچ 1957ءکو ملک جہانگیرآباد ضلع بجنور، یوپی ہندوستان میں پیدا ہوئے۔ ان کے والد مولانا سید احمد میاں زیدی ایک عالم دین تھے۔ سبط جعفر زیدی نے 1971ء میں گورنمنٹ بوائز ہائی اسکول لیاقت آباد کراچی سے میٹرک کیا اور گورنمنٹ اسلامیہ کالج، کراچی میں داخلہ لیا جہاں سے 1975ء میں گریجویشن مکمل کی۔ گورنمنٹ کالج آف ایجوکیشن کراچی سے بی ایڈ کیا، پھر 1977ء میں کراچی یونیورسٹی سے ایم اے اسلامیات کی ڈگری حاصل کی۔ فیڈرل لا کالج کراچی سے ایل ایل بی کیا۔ 1979ء میں کراچی یونیورسٹی سے اردو ادب میں ایم اے کیا۔ ایک عالم دین کے فرزند ہونے کی حیثیت سے استاد سبط جعفر زیدی نے مذہبی تعلیم میں بھی اسناد، مدرسہ الواعظین، جامعہ امامیہ ناظم آباد کراچی سے حاصل کی۔

 ملازمت کا آغازاور سول سروسز 
سبط جعفر زیدی نے 1977ء سے 1981ءتک سید صغیر حسین جعفری ایڈووکیٹ اینڈ کمپنی کے ہمراہ وکیل کی حیثیت سے کام کیا۔ وکالت کے پیشے کو ترک کرنے کے بعد انھوں نے 1981ء میں سی ایس ایس کا امتحان پاس کیا اور ان کی سب سے پہلے گورنمنٹ کالج لطیف آباد، حیدرآباد میں تعیناتی ہوئی۔ نومبر 1981ء میں انکا تبادلہ گورنمنٹ ڈگری کالج، لیاقت آباد میں ہوا جہاں وہ اسلامیات، مطالعہ پاکستان اور اردو ادب کے مضامین پڑھاتے تھے۔ 2010ء میں انھیں اسی کالج کے پرنسپل کا عہدہ ملا۔

 سماجی خدمات 
پروفیسر سبط جعفر زیدی ہمہ جہت شخصیت کے مالک تھے۔ انھوں نے بحیثیت معلم قوم کے مستقبل کے معماروں کی تربیت کے لیے عملی طور پر بہت سے اقدامات کیے جو اب ہمیشہ ان کے نام سے ہی وابستہ رہیں گے ۔
 ادارہ ترویجِ سوز خوانی
پروفیسر سبط جعفر زیدی ادارہ ترویجِ سوز خوانی کے بانی تھے۔ یہ سوز خوانی کی ترویج و ترقی کے لیے ایک بین الاقوامی آرگنائزیشن ہے جس نے سوز خوانی کی بقا اور ارتقا میں بہت اہم کردار ادا کیا ہے۔
 جے ڈی سی
استاد سبط جعفر زیدی جے ڈی سی (جعفریہ ڈیسازٹر مینیجمنٹ سیل )کے فعال رکن اور بانیوں میں سے تھے۔

 کتب 
 مطالعہ پاکستان برائے انٹر میڈیٹ
 سوشیالوجی برائے بیچلر اور ڈگری کلاسز – سالِ دوم
 نشان راہ
 زاد راہ۔ ( حجاج کے لیے رہنما کتاب )
 منتخبات نظم و نثر ( ان کی مذہبی شاعر کا انتخابی مجموعہ )
 صوت علوم و فنون اسلامی
 بستہ ( سوز خوانی کی رہنما کتاب )

 نمونہ کلام 

<div style='text-align: center;'>
منقبت کے اشعار-وابستہ-اُلفتوں-کا-کیا-کہنا-پروفیسر-سبطِ-جعفر-شہید۔76495/ پنجتن سے وابستہ اُلفتوں کا کیا کہنا - پروفیسر سبطِ جعفر شہید | اردو محفل فورم

<div style='text-align: center;'>
منظوم عریضہ کے اشعارjab imaam aayenge sibt e jaffar - YouTube

<div style='text-align: center;'>

<div style='text-align: center;'>

<div style='text-align: center;'>

<div style='text-align: center;'>

 وفات 
استاد سبط جعفر زیدی کو 18 مارچ 2013ء کو کراچی میں دہشت گردوں نے فائرنگ کر کے شہید کر دیا۔ ان کی تدفین کراچی کے قبرستان وادی حسین میں ہوئی۔

 حوالہ جات 

زمرہ:1957ء کی پیدائشیں
زمرہ:2013ء کی وفیات
زمرہ:اردو شاعری
زمرہ:اردو شعرا
زمرہ:اسلامی شاعری
زمرہ:بیسویں صدی کے شعرا
زمرہ:پاکستان میں آتشیں اسلحہ سے اموات
زمرہ:پاکستانی سلام گزار
زمرہ:پاکستانی سوز خواں
زمرہ:پاکستانی شیعہ
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:حسین ابن علی
زمرہ:شیعہ کتب
زمرہ:جامعہ کراچی کے فضلا
زمرہ:کراچی کی شخصیات
زمرہ:کراچی کے مصنفین
زمرہ:کراچی میں قتل ہونے والے لوگ
زمرہ:مقتول پاکستانی شخصیات
زمرہ:مہاجر شخصیات
زمرہ:2013ء میں پاکستان میں جرائم
زمرہ:سندھ میں آتشیں اسلحہ سے اموات
زمرہ:شیعہ اثناعشری
زمرہ:پاکستان میں 2013ء میں قتل